《送荐福恩老》
宋代·李洪

二老相从寂寞滨，往来藜杖特情亲。
白头庐阜閒司马，杜口毗耶彼上人。
知见普薰金斗域，伽陀语别霅溪濒。
红梅已露西来意，要看全提祖令新。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。